Madhyamaka
Madhyamaka və ya madhyamika (sanskr. मध्यमक, madhyamakaIAST; hərfi mənada – "orta yol", çin. 中觀宗), həmçinin şunyavada (hərfi mənada – "Şunyata təlimi") və nihsvabhavavada (hərfi mənada – "svabhavasız təlim") — Naqarcuna tərəfindən qurulan mahayana buddist məktəbi. Sarvastivada məktəbinin realizmi ilə yoqaçara məktəbinin idealizmi arasında orta mövqe axtarır. II–IX əsrlərdə Hindistanda inkişaf etmiş, Çin, Tibet, Yaponiyada geniş yayılmışdır. Ardıcıl olaraq buddistlərin nirvanaya nail olmaq üçün orta yolu – "boşluq" konsepsiyasını davam etdirir.